CELEX: 62010CN0595
Language: lt
Date: 2010-12-16 00:00:00
Title: Byla C-595/10 P: 2010 m. gruodžio 16 d. Jungtinės Didžiosios Britanijos ir Šiaurės Airijos Karalystės pateiktas apeliacinis skundas dėl 2010 m. rugsėjo 30 d. Bendrojo Teismo (septintoji kolegija) priimto sprendimo byloje T-85/09 Yassin Abdullah Kadi prieš Europos Komisiją

5.3.2011   
            
            
               LT
            
            
               Europos Sąjungos oficialusis leidinys
            
            
               C 72/10
            
         2010 m. gruodžio 16 d. Jungtinės Didžiosios Britanijos ir Šiaurės Airijos Karalystės pateiktas apeliacinis skundas dėl 2010 m. rugsėjo 30 d. Bendrojo Teismo (septintoji kolegija) priimto sprendimo byloje T-85/09 Yassin Abdullah Kadi prieš Europos Komisiją
   
   (Byla C-595/10 P)
   2011/C 72/17
   Proceso kalba: anglų
   
      Šalys
   
   
      Apeliantė: Jungtinė Didžiosios Britanijos ir Šiaurės Airijos Karalystė, atstovaujama E. Jenkinson, baristerių D. Beard ir M. Wood
   
      Kitos proceso šalys: Yassin Abdullah Kadi, Europos Komisija, Europos Sąjungos Taryba, Prancūzijos Respublika
   
      Apeliantės reikalavimai
   
   Apeliantė Teisingumo Teismo prašo:
   
               —
            
            
               panaikinti visą Bendrojo Teismo sprendimą byloje T-85/09;
            
         
               —
            
            
               atmesti Y. Kadi ieškinį dėl Reglamento 881/2002 (1) panaikinimo, kiek jis su juo susijęs;
            
         
               —
            
            
               priteisti iš Y. Kadi Jungtinės Karalystės bylinėjimosi išlaidas Teisingumo Teisme.
            
         
      Apeliacinio skundo pagrindai ir pagrindiniai argumentai
   
   Bendrojo Teismo išvada dėl ES priemonių, kuriomis tiksliai įgyvendinamos Jungtinių Tautų Saugumo Tarybos rezoliucijos, išsamios teismo kontrolės tinkamumo prieštarauja ES sutartims ir ES teismų praktikai. Ja tiesiogiai prieštaraujama ES istorijai ir tikslui ir pirmiausia bendros užsienio ir saugumo politikos plėtrai.
   Pagal Jungtinių Tautų Chartiją reikalaujama, kad valstybės narės laikytųsi savo įsipareigojimų. Tuo atveju, jei šie įsipareigojimai neatitinka įsipareigojimų pagal kitus tarptautinius susitarimus, pirmenybė teikiama pirmiesiems. Šie įsipareigojimai apima įpareigojimai pagal kovai su tarptautiniu terorizmu skirtas Saugumo Tarybos rezoliucijas.
   Atsižvelgiant pirmiausia į ESS 3 straipsnio 5 dalį ir 21 straipsnį bei SESV 351 straipsnį, ES valstybių narių įsipareigojimui laikytis Saugumo Tarybos sprendimų teiktina pirmenybė bet kurių įsipareigojimų, galinčių kilti pagal ES sutartis, atžvilgiu.
   ES pati privalo laikytis JT Chartijos ir remiantis ja JT Saugumo Tarybos priimtų sprendimų.
   Sąjungos teismų atliekama išsami ES priemonių, kuriomis įgyvendinami Saugumo Tarybos sprendimai, kontrolė nesuderinama su JT Saugumo Tarybos sprendimų privalomumu.
   Kadangi tinkama bet kokia ES priemonių, kuriomis tiksliai įgyvendinamos Jungtinių Tautų Saugumo Tarybos rezoliucijos, kontrolė, ES teismai turi tinkamai atsižvelgti į Jungtinių Tautų Chartijos pobūdį bei tikslus ir Saugumo Tarybos, kaip pagrindinio organo, atsakingo už tarptautinę taiką ir saugumą, vaidmenį. Turint omenyje Saugumo Tarybos pobūdį bei jos svarbų vaidmenį nei atsižvelgiant į Ombudsmeno biuro sukūrimą ir veikimą bei į Komisijai ir Y. A. Kadi pateiktą motyvų santrauką, panaikinti Reglamentą Nr. 881/2002 tiek, kiek jis susijęs su Y. A. Kadi, nepagrįsta.
   
      (1)  OL L 139, p. 9